Vir talle gimnasiumeienaars en -werknemers is dié aankondiging ’n welkome reddingsboei vir ’n bedryf wat tydens die afsonderingstydperk amper op sy knieë gedwing is. Volgens mediaberigte vroeër vanjaar kon soveel 80% van alle gimnasiums in Suid-Afrika hul deure permanent gesluit het indien hulle langer toegebly het.
“Die grootste uitdaging is om toe te kyk hoe ’n besigheid waaraan jy so hard gewerk het ten gronde gaan,” het sy destyds gesê.
“Hoewel ons nie vandag heropen nie, is die wag amper verby. Ons spanne is hard aan die werk om die klubs gereed te kry vir ’n veilige terugkeer. Ons sal binnekort ons openingsdatum aankondig,” het Planet Fitness op Twitter gesê.
Maar vir eienaars van onafhanklike gimnasiums soos AJ Visser is die aankondiging soos manna uit die hemel.
“Ons is ’n private gimnasium en maak nog altyd van ’n aanlyn besprekingstelsel gebruik. Daar sal egter nou net 14 lede per sessie toegelaat word en hulle sal in hul eie afgemerkte oefenhoekie moet sweet.”
“Ons tref egter elke voorsorgmaatreël wat ons kan. Ons lede is ons familie en hulle is ons hoofprioriteit. Dit kan veiliger wees om te oefen as om kruideniersware te gaan koop,” het hy sy lede gerusgestel.